Sagunt inaugura la 36a edició del festival Sagunt a Escena
26 de juliol 2019

![](/media/qo4feriq/46_c_memphis-rock-circ-2.jpg)  

![](/media/ampjsmg5/46_c_memphis-rock-circ-1.jpg)  

Ahir, dijous 26 de juliol, es va inaugurar la 36a edició del festival Sagunt a Escena amb l'espectacle ‘Memphis rock & circ’ l'actuació en la Glorieta de la companyia La Finestra Nou Circ. És un espectacle que proposa un viatge al Memphis, mític bar de ‘rock’ dels 50 on un cambrer i músic carismàtic rep cada nit un peculiar grup d'amics. Música en directe, malabars, acrobàcies i humor en una frenètica i divertida història de trobades i desacords al ritme de ‘rock & roll’.  

  

Va assistir a la inauguració l'alcalde del Sagunt, Darío Moreno, acompanyat del director de Sagunt a Escena, Vicente Martínez Luciano; la delegada de Cultura, Asun Moll; i altres regidors de l'equip de govern. 

  

Després de l'actuació es va inaugurar al carrer Castell l'exposició ‘Somnis d’una nit d’estiu’, del col·lectiu de dones artistes La Tira de Dones, que col·labora des de fa anys amb el festival.         

![](/media/drodw0y3/46_c_exposicio-tira-de-dones-101.jpg)  
![](/media/fbxpv0me/46_c_exposicio-tira-de-dones-116.jpg)  

Per a tancar esta jornada d'inauguració va tindre lloc, en la pujada del Castell, el concert ‘Notes a la ciutat’ amb dolçaina i piano al carrer. Luis Sanz amb la dolçaina solista i veu, Caterina Giorgi amb el piano i veu, i Adrián Muñoz amb la dolçaina acompanyant van ser els músics que van actuar en el concert.  

  

Les dos actuacions musicals són part de la programació de l’Off Romà, actuacions fora del Teatre Romà, la majoria d'estes gratuïtes i per a tots els públics, i que es representen en diferents espais de la ciutat. L’Off Romà està emmarcat dins del festival Sagunt a Escena.

  

Sagunt a Escena ha sigut possible gràcies a la col·laboració i coordinació en la gestió de les institucions que participen en la celebració del Festival: la Generalitat Valenciana, a través de l’Institut Valencià de Cultura i de la Direcció General de Cultura i Patrimoni, la Diputació de València i l'Ajuntament de Sagunt. És esta col·laboració la que permet que, any rere any, l'oferta cultural del Festival vaja creixent i puga, com en esta ocasió, tindre una major presència internacional.

  

En esta edició, el lema al voltant del qual es construix el relat de Sagunt a Escena 2019, i, per tant, l'elecció d'espectacles que s'exhibiran en el Teatre Romà, és _Paraules i sons_: les “paraules” de les quals es componen els extraordinaris textos, especialment els textos clàssics, i que ressonen, edició rere edició, en l'escenari de l'espectacular Teatre Romà; i els “sons” que són la base dels altres espectacles programats (concerts, dansa, recitals musicals, etc.) en esta edició i que adquirixen, en esta ocasió, especial rellevància per la qualitat de les produccions seleccionades.

![](/media/wlpbcffx/46_c_notes-a-la-ciutat-2.jpg)  
![](/media/1dtb0q2s/46_c_notes-a-la-ciutat-3.jpg)  

*   [](http://www.facebook.com/sharer.php?u=https://aytosagunto.es/va/actualitat/sagunt-inaugura-la-36a-edicio-del-festival-sagunt-a-escena/ "Facebook")
*   [](http://twitter.com/share?url=https://aytosagunto.es/va/actualitat/sagunt-inaugura-la-36a-edicio-del-festival-sagunt-a-escena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-inaugura-la-36a-edicio-del-festival-sagunt-a-escena/ "Linked In")
*   [](mailto:?body=https://aytosagunto.es/va/actualitat/sagunt-inaugura-la-36a-edicio-del-festival-sagunt-a-escena/)